kardosdrur/scandi-wiki huggingface dataset:
Kerstin Thorvall

Kerstin Hilma Margareta Thorvall (født 12. august 1925 i Eskilstuna–død 9. april 2010 i Stockholm) var en svensk forfatter, illustrator og journalist, der har skrevet bøger for både børn, unge og voksne, primært skønlitteratur.

Thorvall uddannede sig til modedesigner på Beckmans designhögskola 1945-1947, og debuterede som forfatter i 1959 med Bogen till dig. Hun har senere udgivet digte, romaner og børne- og ungdomsbøger. Hun har skrevet mange artikler til de svenske aviser. Den sidste var i Aftonbladet, hvor hun i en kronik skildrede hvordan det var at ikke kunne danse mere.

Thorvall har blandt andet illustreret Mesterdetektiven Blomkvist (1953) af Astrid Lindgren. 

Hun debuterede 1959 med "Bogen til dig". Med sine åbenhjertige skildringer af den kvindelige seksualitet, blandt andet i sin selvbiografiske roman udgivet 1976 Det mest forbudte, vakte hun røre i hjemlandet, og blev en af Sveriges mest læste forfattere. Hun fik i 1994 Moa-prisen på 20.000 kroner som årlig uddeles af "Arbetarnas bildningsförbund" (ABF) for romanentrilogien När man skjuter arbetare. 

Thorvall har i sine bøger skildret sin samtid. Ofte har hendes egne livsoplevelser været hovedkilden til hendes romaner. I bogen "I skuggan av oron (1995), bekriver hun sit forhold til sin mor efter faderns død, og i bogen "Från Signe till Alberte" (1998), skriver hunr om sit eget liv som ægtefælle og mor, da hun i perioder var fraværende fra familielivet pga. en psykisk lidelse. En af hendes sidste bøger var ”Upptäckten” (2003), som er en beretning om et menneskeværdigt liv i den sidste periode af hendes liv, og problemerne med at være afhængig af hjemmeplejen. Hun beskriver en hjemmepleje, der på grund af besparelser blandt andet ikke længere kunne ledsage hende udendørs mere.

Udmærkelser 

 Astrid Lindgren-prisen 1977
 Moa-prisen 1994
 SKTF:s pris-årets författare 1996
 Hedenvind-plaketten 1999
 Ivar Lo-Johanssons personlige pris 2004

Bibliografi

Eksterne henvisninger 
 Så minns vi Kerstin Thorvall
 Marika Lagercrantz minns Kerstin Thorvall, video 
 Svenska Nationalencyklopedin med foto 

Illustratorer fra Sverige
Journalister fra Sverige
Romanforfattere fra Sverige
Digtere fra Sverige
Personer fra Eskilstuna
Svensksprogede forfattere fra Sverige
Stanisław Zając

Stanisław Zając (1. maj 1949 – 10. april 2010) var en polsk politiker.

Han var medlem af Sejm i perioderne 1991-1993 og 1997-2001. Den 25. september 2005 blev han endnu engang indmeldt i Sejm, med 25.225 stemmer, som kandidat for partiet Lov og Retfærdighed.

Han omkom under et flystyrt den 10. april 2010, sammen med bl.a. Polens præsident Lech Kaczyński.

Omkomne under flyulykken ved Smolensk 10. april 2010
Politikere fra Polen
Thomas Ian Nicholas

Thomas Ian Nicholas (født 10. juli 1980 i Las Vegas i Nevada i USA) er en amerikansk skuespiller, sanger, musiker, filmproducer, filminstruktør og manuskriptforfatter. Han spillede rollen som Kevin Myers i American Pie-filmene.

Udvalgt filmografi 
 1992 – Radio Flyer
 1993 – Rookie of the Year
 1995 – A Kid in King Arthur's Court
 1996 – Judge and Jury
 1998 – A Kid in Aladdin's Palace
 1999 – American Pie
 2001 – American Pie 2
 2002 – Halloween: Resurrection
 2002 – The Rules of Attraction
 2003 – Stealing Sinatra
 2003 – American Pie: The Wedding
 2005 – The Guy in Row Five
 2006 – Halloween: 25 Years of Terror
 2012 – American Pie: Reunion
 2015 – Walt Before Mickey

Eksterne henvisninger 
 

Skuespillere fra USA
Personer fra Nevada
Chris Klein

Frederik Christopher " Chris " Klein (født 14. marts 1979) er en amerikansk filmskuespiller. Han er måske bedst kendt for at spille Chris "Oz" Ostreicher i filmen American Pie fra 1999. Han har også medvirket i ungdomsfilmene Just Friends (2005) and American Dreamz (2006).

Referencer

Eksterne henvisninger 

 

Skuespillere fra USA
Mahamadou Diarra

Mahamadou Diarra (født 18. maj 1981 i Bamako) er en malisisk fodboldspiller, der spiller som defensiv midtbanespiller som i øjeblikket er kontraktløs, efter han ikke fik forlænget sin kontrakt med Fulham. Han er kaptajn for Malis fodboldlandshold. Han har tidligere spillet for blandt andet den spanske storklub Real Madrid og de franske klubber Olympique Lyon og Monaco.

I Real Madrid havde han trøjenummer 6 men det blev taget fra ham da den anden Diarra nemlig Lassana Diarra fik tildelt men fik det igen da Lassana Diarra skiftede til nummer 10

Eksterne henvisninger 
 Spillerprofil på AS Monaco FCs hjemmeside 
 Spillerprofil på Real Madrids hjemmeside

Referencer 

Fodboldspillere fra Mali
Fodboldspillere fra Olympique Lyon
Fodboldspillere fra SBV Vitesse
Fodboldspillere fra Real Madrid CF
Fodboldspillere fra AS Monaco FC
Fodboldspillere fra OFI Kreta
Fodboldspillere fra Fulham F.C.
Rocaille

Rocaille (fr., af roc, 'klippe') er det centrale ornament i rokokostilen.

Oprindeligt betegnede rocaille et kunstigt grotteværk, sammenstillet på mørtelgrund af stenmuslinger, koraller, bølger, sneglehuse og lign. og brugt til dekoration i havearkitektur, springvand, grotter eller nicher. Sådanne dekorationer, der var en opfindelse af den italienske barok, forekom allerede i det 17. århundrede i hele Europa og kom til at give navn til rokokostilen. Disse grotter findes i mange europæiske slotte.

I sin anden betydning betegnet rocaille et asymmetrisk ornament sammensat af slyngende c- og s-formede kurver, der imiterer koraller, muslinger eller bølger. Rocaillen blev anvendt i grafik, på møbler, paneler, spejle, malerirammer og porcelæn, som stukkatur og på bygningsfacader.

Ornamenttegnerne og arkitekterne Juste-Aurèle Meissonnier, Gilles-Marie Oppenord og Germain Boffrand var afgørende for rokokoens udvikling, ikke mindst udformningen af rocaillen fra 1730 og fremefter. I rokokoens modne fase kunne rocaille antage helt selvstændig karakter, så den ikke længere var ornament, men hovedmotiv. De ses bl.a. i hovedalteret i Balthasar Neumanns kirke Vierzehnheiligen i Franken og i Franz Anton Bustellis skulpturværker for Nymphenburg Porcelænsfabrik i München.

Eksterne henvisninger 

Rokoko
Ornamentik
Walter Devereux, 1. jarl af Essex

Walter Devereux, 1. jarl af Essex (1541 – 22. september 1576) var en engelsk adelsmand og general. Fra 1573 og frem til sin død kæmpede han i Irland i forbindelse med Irlands bosættelse, hvor han beordrede massakren på øen Rathlin. Han var far Robert Devereux, 2. jarl af Essex, der var Elizabeth 1.'s favorit i hendes senere år.

Som erstatning for de tab, han havde lidt herved, udnævntes han til jarlmarskal over Irland.

Kilder 

 

Militærfolk fra Storbritannien
Jarler fra England
Rheinisches Schiefergebirge

Rheinisches Schiefergebirge ("Skiferbjergene ved Rhinen" eller "Rhinske skiferbjerge") er et bjergområde, som hovedsageligt ligger i Tyskland (delstaterne Nordrhein-Westfalen, Rheinland-Pfalz, Hessen og Saarland). Den vestlige del ligger dog i Luxembourg, Frankrig og Belgien. 

Ardennerne regnes med til bjergområdet. Regionens højeste punkt er bjerget Großer Feldberg i Taunus, hvis top ligger 878 meter over havet.

Bjergkæder i Europa
Bjergkæder i Tyskland
De Berlingske Journalisters Pris

De Berlingske Journalisters Pris, også kaldet BMF-prisen, er en journalistisk hæderspris, som siden 1997 er blevet uddelt for en fremragende indsats i den dansksprogede trykte presse.

Prisen uddeles uden ansøgning af Berlingske Medarbejderforening (BMF) efter beslutning i en priskomite, sammensat af journalister ved Berlingske Tidende. Det er ikke en betingelse for modtagelse af prisen, at man er ansat ved denne avis. 

Prisen består af et rejselegat på 15.000 kr. samt en statuette, som kaldes Dyret og er skabt af billedhuggeren Niels Peter Bruun Nielsen. Prisuddelingen sker den 22. marts, hvor Ernst Henrich Berling, der grundlagde Berlingske Tidende i 1749, har fødselsdag.

Referencer

Eksterne henvisninger 
 [ Liste over prismodtagere]

Kulturpriser fra Danmark
Etableret i 1996
New York City Fire Department

New York City Fire Department eller Fire Department of the City of New York (forkortet FDNY) er brandvæsnet i New York, 
med ansvar for at beskytte byens befolkning mod brand og redde liv ved ulykker. Afdelingen har mere end 11.400 brandfolk og 2.800 ansatte i afdelingen for ulykkestilfælde, som er ansvarlig for redningstjenesten.

Under terrorangrebet den 11. september 2001, mistede brandvæsnet 343 af deres brandmænd.

Eksterne henvisninger 

Etableret i 1898
Fire Department
Redningsberedskaber
Sauerland

Sauerland () er et bjergområde i Tyskland. Sauerland er den nordøstlige del af Rheinisches Schiefergebirge. Området ligger hovedsageligt i Nordrhein-Westfalen. En mindre del ligger dog i Hessen. Området er tyndt befolket og præget af skove. Som det første sted i Tyskland har man udsat europæisk bison i Sauerlands skove.

Geografi 

Områdets højeste toppe er Langenberg (843,2 meter over havet), Hegekopf (842,9 m) og Kahle Asten (841 m). I Sauerland er der flere dæmninger som regulerer vandstanden i floden Ruhr; derfor er der i Ruhrområdet som ligger nord for Sauerland aldrig oversvømmelser. Den største by i Sauerland er Iserlohn med næsten 100.000 indbyggere. Andra større byer er Lüdenscheid og Arnsberg.

Administrativ inddeling 

Sauerland er delt mellem fem kreise:

 Den største del, der hører til Nordrhein-Westfalen omfatter mod vest Märkischen Kreis, mod syd Kreis Olpe, i midten og mod øst Hochsauerlandkreis (der arealmæssigt er den største kreds i Sauerland) samt mod nord en del af Kreises Soest. Disse områder er alle en del af Regierungsbezirk Arnsberg.

 Det østlige Upland tilhører Kreis Waldeck-Frankenberg i det hessenske Regierungsbezirk Kassel.

Eksterne kilder og henvisninger 

''

Bjerge i Tyskland
Nordrhein-Westfalen
Hessen
Stanisław Barbużyński

Stanisław Barbużyński (født 10. marts 1944 i Polen) er en tidligere polsk/dansk kapgænger, han er døv og har gået for Phønix, Døvania IK, Sønder Omme IF og Københavns IF.

Ved døveolympiaden i Washington DC 1965 vandt Barbużyński, som da repræsenterede Polen, sine to første sølvmedaljer på 5000 og 10000 meter och bronze på 20 km.
I 1973 var Barbużyński, da nu repræsenterede Danmark, sølvmedaljevinder ved døveolympiaden i Malmø. Stanislaw Barbużyńskis bror, Józef Barbużyński, som repræsenterede Polen vandt. Stanisław Barbużyński vandt også sølvmedaljen ved døveolympiaden i Los Angeles 1985.

Danske mesterskaber 

  1988 5000 meter gang-inde
  1987 10.000 meter gang 
  1987 30 km gang 2.43.06 
  1986 10.000 meter gang 
  1986 20 km gang 
  1986 30 km gang 2.41.10
  1985 20 km gang 
  1984 30 km gang 2.43.21 
  1973 20 km gang 
  1972 30 km gang

Personlige rekord 
 3 km-bane: 14,12,0 Frederikstad, Norge 1. august 1973
 5 km-bane: 23,34,2 Valby 15. maj 1975
 10 km-bane: 48,00,0 Tåstrup 21. september 1985
 15 km-bane: 1,12,58 Tåstrup 21. september 1985
 20 km-bane: 1,39,27 Tåstrup 21. september 1985
 20 km: 1,37,31 Gentofte 22. september 1968
 25 km: 1.59,00 Bukarest, Rumænien 25. juli 1977
 50 km: 4,46,12 Odense 29. juli 1968

Alle er danske rekorder under Dansk Døve-Idrætsforbund.

Eksterne henvisninger 
 "DAF i tal" 
 Statletik.dk – Profil – Stanislaw Barburzynski
 Dansk Døve – IdrætsforbundAtletik / RekordudvalgetDDI Rekord / Statistik-udv.123-11-2009
 Athletes · International Committee of Sports for the Deaf 

Kapgængere fra Danmark
Atleter fra Københavns IF
Atleter fra Sønder Omme IF
Atleter fra Døvania IK
Atleter fra Phønix
Døvekultur
Personer fra Polen
Allesø

Allesø eller Allese (officielt stavemåde ) er en landsby på Fyn med . Allesø ligger to kilometer nord for Næsbyhoved-Broby og otte kilometer nordvest for Odense centrum. Byen tilhører Odense Kommune og ligger i Allesø Sogn. Allesø Kirke ligger i byen.

Byen er nævnt første gang 1383 i formen Alløsæ. Forleddets oprindelse er omstridt. Det kan enten komme af alf (i betydningen al), alf (i betydningen vandløb) eller al (trænavnet el). Endelsen -løse betyder eng eller græsgang. 

Tidligere økonomi- og erhvervsminister og nuværende medlem af Europaparlamentet, Bendt Bendtsen (K) bor i landsbyen, hvor hans hustru driver en gårdbutik.

Sopranen Dorthe Elsebet Larsen er født i byen.

Kilder 

Byer i Odense Kommune
Ed Roberts

Henry Edward "Ed" Roberts (13. september 1941 – 1. april 2010) var en amerikansk ingeniør, iværksætter og læge, der i 1975 udviklede Altair 8800, den første egentlige personlige computer.

Biografi 
Ed Roberts havde fra han var barn været interesseret i elektronik, og skønt han havde planer om at læse medicin, kom han alligevel til at læse ingeniørvidenskab i begyndelsen af 1960'erne. Da hans kone blev gravid, måtte han i første omgang afbryde uddannelsen af økonomiske årsager. Han fik dog et militært stipendium, der gjorde det muligt at genoptage studiet på lidt bedre økonomiske vilkår, samtidig med at han havde en række jobs. Han afsluttede uddannelsen i 1968 og fik i første omgang arbejde på et våbenlaboratorium.

Her mødte Roberts nogle folk, der lige som han selv var interesseret i raketter, og de besluttede sig for at danne et firma, der producerede udstyr til andre raketinteresserede amatører. Firmaet hed Micro Instrumentation and Telemetry Systems (MITS). I dette firma kom Roberts snart til at interessere sig for programmerbare regnemaskiner, og firmaet udviklede en sådan maskine til salg fra 1972. Der var imidlertid mange andre firmaer på det samme marked, og MITS kom i alvorlige økonomiske problemer på grund af den hårde konkurrence.

Roberts var nu interesseret i at skabe mere avancerede maskiner, og da Intel i 1974 lancerede Intel 8080-processoren, fandt han, at den ville passe fortrinligt til et computersystem. Han fik skaffet den økonomiske baggrund for udviklingen, og da også tidsskriftet Popular Electronics blev interesseret i sagen, så Altair 8800 dagens lys omkring årsskiftet 1974-75. Popular Electronics' omtale af maskinen gav så stor en efterspørgsel, at den forventede afsætning på 200 maskiner blev overgået i uhørt omfang: I august 1975 var der solgt 5000 Altair 8800.

Blandt de folk, der blev interesseret i Altair 8800, var Harvard University-studenten Bill Gates og Paul Allen, der var ansat ved Honeywell. Disse to havde arbejdet med BASIC-sproget og så muligheder for at implementere en fortolker hertil på Altair 8800. Roberts var interesseret i ideen og tilbød de to unge mænd job hos MITS. Med BASIC fik Altair 8800 en yderligere konkurrencemæssig fordel, og firmaet fik succes. I 1976 havde MITS 230 ansatte og en omsætning på $6 millioner. Ed Roberts var imidlertid blevet træt af at lede firmaet, og det blev solgt til Pertec Computer i 1977, hvilket indbragte Roberts $2 millioner. 

Som en del af handelen indvilligede Roberts i ikke at arbejde med elektronik fremover, og han blev nu fritidslandmand samtidig med, at han etablerede et softwarefirma i Georgia. Hans ungdoms drøm om at blive læge kom frem i lyset igen, da der blev indviet et medicinsk fakultet på det nærliggende universitet, og han blev indskrevet på studiet i 1982. I 1986 blev han kandidat, og nogle år senere fik han en privatpraksis, som han passede, til han i oktober 2009 blev indlagt på hospital på grund af den lungesygdom, der endte med at koste ham livet.

Eksterne henvisninger 
 Nekrolog fra BBC

Ingeniører fra USA
Læger fra USA
Deaflympics

Deaflympics (tidligere kaldt the Silent Games, World Games for the Deaf og International Games for the Deaf) er en sportsbegivenhed arrangeret af CISS (også kaldet ICSD) og godkendt af IOC som havende olympisk status, en sportsbegivenhed hvor døve atleter konkurrerer på eliteplan. Arrangementet har været afholdt siden 1924, og København har været værtsby to gange, nemlig i 1949 og igen i 1997.

Sportsgrene

Sommer 
 Atletik
 Badminton
 Basketball
 Beachvolley
 Bordtennis
 Bowling
 Fodbold
 Fribrydning
 Græsk-romersk brydning
 Judo
 Karate
 Landevejscykling
 Mountainbike
 Orienteringsløb
 Skydning
 Svømning
 Taekwondo
 Tennis
 Volleyball

Vinter 
 Alpin skisport
 Curling
 Ishockey
 Langrend
 Snowboard

Eksterne henvisninger 

 International Committee of Sports for the Deaf – Games 
 Sportsgrene 

Sportskonkurrencer
Døvekultur
Blommenslyst

Blommenslyst er en landsby på Fyn med . Blommenslyst er beliggende i Ubberud Sogn nær Fynske Motorvej to kilometer syd for Ejlstrup og otte kilometer vest for Odense. Landsbyen tilhører Odense Kommune og ligger i Region Syddanmark.

Ubberud betragtes som tilhørende Blommenslyst, Ubberud Kirke og Ubberud Skole er derfor beliggende i landsbyen, hvor også Blommenslyst Kro ligger.

Kilder 

Byer i Odense Kommune
Davinde

Davinde er en landsby på Fyn med . Davinde er beliggende i Davinde Sogn nær Fynske Motorvej fire kilometer sydvest for Langeskov og 13 kilometer sydøst for Odense. Landsbyen ligger i Odense Kommune (Odense SØ) og er beliggende i Region Syddanmark.

Davinde Kirke er beliggende i landsbyen. I Davindes midte står Davindelinden ved det lokale bytingsted.

Kilder 

Byer i Odense Kommune
Byer og bydele med genforeningssten
Selskabet for Frihed og Kultur

Selskabet for Frihed og Kultur, visse steder også omtalt som "Selskabet for Kulturel Frihed", var en anti-kommunistisk organisation, oprettet i 1953 med det formål at "skabe et værn mod de kræfter, som søger at undergrave åndsfriheden og dermed vor demokratiske kultur. Det er selskabets formål at søge udbredt og uddybet forståelsen af vort demokrati, vor kultur og vore frihedsrettigheder."

Personkredsen bag talte bl.a. professor Erik Husfeldt, Arne Sejr, redaktør Karl Bjarnhof, professor W.E. von Eyben, komponist Knudåge Riisager og professor Arne Noe-Nygaard.

Selskabet udgav tidsskriftet Perspektiv.

Foreninger fra Danmark
Etableret i 1953
Antikommunisme i Danmark
Michael Atiyah

Michael Francis Atiyah (født 22. april 1929 i London, død 11. januar 2019) var en britisk matematiker med speciale i geometri.

Referencer 

Matematikere fra Storbritannien
Modtagere af Fieldsmedaljen
Modtagere af Copleymedaljen
Modtagere af Royal Medal
Personer fra London
Modtagere af Abelprisen
Præsidenter af Royal Society
Præsidenter af Royal Society of Edinburgh
Ejlstrup (Odense Kommune)

Ejlstrup er en lille satellitby på Fyn med . Ejlstrup er beliggende i Ubberud Sogn to kilometer syd for Odense-bydelen Korup og ti kilometer vest for Odense centrum. Byen tilhører Odense Kommune og er beliggende i Region Syddanmark.

Kilder 

Byer i Odense Kommune
Satellitbyer i Danmark
Holmstrup (Odense Kommune-Brændekilde Sogn)

Holmstrup er en landsby på Fyn med . Holmstrup er beliggende i Brændekilde Sogn nær Fynske Motorvej to kilometer nord for Brændekilde og ti kilometer sydvest for Odense. Byen tilhører Odense Kommune og er beliggende i Region Syddanmark.

I Holmstrup ligger Holmstrup Station på den Fynske hovedbane.

Kilder 

Byer i Odense Kommune
Kolonat

Kolonat (lat. colonus fæstebonde; colo jeg dyrker) er en betegnelse for et fæsteforhold i den romerske kejsertid.

Fæsterne (coloni, agricolae, rustici)
var ikke slaver, men livegne bundet til jorden (glebae adscripti);
de kunne gifte sig og
erhverve formue, men denne hørte ligesom de
selv og deres familie uopløselig til den jord,
de havde i fæste.

Jordejeren kunne revse
dem, forfølge dem som undvegne slaver, når
de forlod jorden, og vindicere dem tilbage fra
tredjemand, der sad inde med dem. På den
anden side var de dog ikke helt retsløse.
Jordejeren måtte således ikke vilkårlig
forhøje fæsteafgiften, og mod overgreb i den
retning kunne de søge ly hos domstolene; ej
heller måtte han skille dem fra jorden, ved
hvis salg de derimod skiftede husbond og
herre.

Grundene til dette stavnsbånd var dels
agrarpolitiske grunde, nemlig for at sikre
jordens dyrkning, dels finanspolitiske, for at sikre
skyldsætningens nøjagtighed – godsejeren
betalte nemlig en kopskat for de i
skatteregistrene for hans gods indførte koloni – dels
vel også militære, idet de soldater, som
grundejeren skulle stille, blev taget af disse fæstere.
Forholdet lignede altså i meget senere tiders
livegenskab.

Kilde 
 Opslag af professor K. Berlin i Salmonsens Konversationsleksikon bd. 14, s. 332 (fra begyndelsen af 1900-tallet)

Litteratur 
Litteratur fra den tyske artikel
 R. Clausing: The Roman Colonate. The Theories of Its Origins, New York 1925.
 U. Kahrstedt: Kulturgeschichte der römischen Kaiserzeit, 2. Aufl., Bern 1958.
 M. Rostovtzeff: Studien zur Geschichte des römischen Kolonates, Leipzig 1910. (Forældet, men læseværdig)
 A. Sirks: "The Colonate in Justinian's reign", The Journal of Roman Studies 98, 2008, S. 120ff.
 C. Whittaker: "Colonate", in: P. Brown u.a. (eds.), Late Antiquity. A guide to the postclassical world, Cambridge/Mass. 1999, S. 385f.
 O. Schipp: Der weströmische Kolonat von Konstantin bis zu den Karolingern (332 bis 861), Hamburg 2009.

Eksterne henvisninger 
 Artikel af Erik Christiansen der blandt andet omtaler coloni og udviklingen af kolonatet; i Historisk Tidsskrift, Bind 14. række, 3 (1982 – 1983) 1 (Tidsskrift.dk)
 Opslag "Colonatus" fra Penelope.uchicago.edu 
 Tiltrædelsesforelæsning af Klaus-Peter Johne: "Von der Kolonenwirtschaft zum Kolonat" (pdf-fil) 

Antikkens Rom
Næsbyhoved-Broby

Næsbyhoved-Broby er en lille satellitby på Fyn med . Byen tilhører Odense Kommune og er beliggende i Region Syddanmark. Næsbyhoved-Broby er beliggende i Næsbyhoved-Broby Sogn (indtil 1970 i Odense Herred, Odense Amt).

Historie 

Næsbyhoved Broby nævnes første gang omkring 1280 som Norræbroby, i 1446 som Broby. Efterleddet viser, at der er tale om en by.

I 1682 bestod landsbyen af 21 gårde, 5 huse med jord og 1 hus uden jord. Det samlede dyrkede areal udgjorde 589,8 tønder land, skyldsat til 159,25 tdr. hartkorn. Dyrkningsformen var trevangsbrug.

Næsbyhoved Broby blev udskiftet i 1788.

Omkring år 1900 havde Næsbyhoved Broby kirke, skole, kro, mølle og andelsmejeri.

En ny skole blev opført 1915.

I 1950-erne havde Næsbyhoved Broby kirke, skole med forskole og folkebibliotek, forsamlingshus (opført 1900), stadion, alderdomshjem, kro og mølle.

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 
 Erland Porsmose: "Den regulerede landsby" (Odense University Studies in History and Social Sciences Vol. 72; 1981)

Byer i Odense Kommune
Byer og bydele med genforeningssten
Landkreis Heidenheim

Landkreis Heidenheim er en af de mindste landkreise i den tyske delstat Baden-Württemberg. Den danner sammen med Ostalbkreis Region Ostwürttemberg i Regierungsbezirk Stuttgart. Landkreis Heidenheim grænser mod nord til Ostalbkreis, mod øst til de bayerissk-schwabiske landkreise Donau-Ries, Dillingen an der Donau og Günzburg, mod syd grænser den til Alb-Donau-Kreis og i vest til Landkreis Göppingen.

Geografi 
Landkreis Heidenheim ligger for en stor del på den østlige højslette i Schwäbische Alb, mod syd når den dog ind i Donaulavningen Donauried. Floden Brenz der er en biflod til Donau, løber gennem området fra nord mod syd, og den krydser delstatsgrænsen ved Bächingen og munder ud i Donau ved Lauingen. Landkreisens laveste punkt er 435 moh. i Brenzdalen ved Sontheim, og det højeste punkt er 718 moh. ved Gewann Bernswang nord for Steinheim-Gnannenweiler.
Der er omkring 115 navngivne byer, landsbyer, bebyggelser mv. i Landkreis Heidenheim.

Byer og kommuner 
Kreisen havde  indbyggere pr.

Literatur 
Das Land Baden-Württemberg – Amtliche Beschreibung nach Kreisen und Gemeinden (in acht Bänden); Hrsg. von der Landesarchivdirektion Baden-Württemberg; Band IV: Regierungsbezirk Stuttgart – Regionalverbände Franken und Ostwürttemberg, Stuttgart 1980,

Eksterne henvisninger 

 Offizielle Internetseite des Landkreises